ข้อบัญญัติองค์การบริหารส่วนตำบลพงศ์ประศาสน์ข้อบัญญัติองค์การบริหารส่วนตำบลพงศ์ประศาสน์เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลพงศ์ประศาสน์อำเภอบางสะพาน จังหวัดประจวบคีรีขันธ์พ.ศ.๒๕๕๓[๑] อาศัยอำนาจตามความในมาตรา ๙ แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๕)พ.ศ. ๒๕๔๖ องค์การบริหารส่วนตำบลพงศ์ประศาสน์โดยความเห็นชอบของสภาองค์การบริหารส่วนตำบลพงศ์ประศาสน์จึงออกข้อบัญญัติไว้ ดังต่อไปนี้ข้อ ๑ ข้อบัญญัตินี้เรียกว่า ข้อบัญญัติองค์การบริหารส่วนตำบลพงศ์ประศาสน์เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลพงศ์ประศาสน์ อำเภอบางสะพานจังหวัดประจวบคีรีขันธ์ พ.ศ. ๒๕๕๓ข้อ ๒ ข้อบัญญัติองค์การบริหารส่วนตำบลพงศ์ประศาสน์นี้ให้ใช้บังคับตั้งแต่วันที่๑๓ ตุลาคม พ.ศ. ๒๕๕๓ เป็นต้นไป และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมชุมชนบางสะพาน(ปรับปรุงครั้งที่ ๑) ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในข้อบัญญัติบริเวณที่๑ หมายความว่า พื้นที่ในบริเวณ ด้านเหนือ จดเส้นขนานระยะ ๕๐ เมตร กับคลองบางสะพานใหญ่ ฝั่งใต้ ด้านตะวันออก จดทางหลวงแผ่นดินหมายเลข ๓๓๗๔ ฟากตะวันตกด้านใต้ จดทางหลวงชนบท ปข ๑๐๓๕ เพชรเกษม -ฝ่ายท่า ฟากเหนือและสำนักงานการประถมศึกษาอำเภอบางสะพาน ด้านตะวันตก จดเขตทางรถไฟสายใต้ ฟากตะวันออกบริเวณที่๒ หมายความว่า(๑) พื้นที่ในบริเวณ ด้านเหนือ จดเส้นขนานระยะ ๕๐ เมตร กับคลองบางสะพานใหญ่ ฝั่งใต้ ด้านตะวันออก จดเขตทางรถไฟสายใต้ ฟากตะวันตก ด้านใต้ จดทางหลวงชนบท ปข ๑๐๓๕ เพชรเกษม -ฝ่ายท่า ฟากเหนือ ด้านตะวันตก จดเส้นขนานระยะ๑๐๐ เมตร กับศูนย์กลางถนนร่วมใจ ฟากตะวันตก(๒) พื้นที่ในบริเวณ ด้านเหนือ จดทางหลวงชนบท ปข ๑๐๓๕ เพชรเกษม - ฝ่ายท่า ฟากใต้และเส้นขนานระยะ ๕๐ เมตร กับคลองบางสะพานใหญ่ ฝั่งใต้ ด้านตะวันออก จดเส้นขนานระยะ ๒๐๐ เมตรกับศูนย์กลางทางหลวงแผ่นดินหมายเลข ๓๓๗๔ ฟากตะวันออก เส้นขนานระยะ ๕๐ เมตรกับคลองบางสะพานใหญ่ ฝั่งตะวันตก และเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข๓๓๗๔ ฟากตะวันตก ด้านใต้ จดเส้นขนานระยะ ๒๐๐เมตร กับศูนย์การทางหลวงชนบท ปข ๑๐๓๕ เพชรเกษม - ฝ่ายท่า ฟากใต้ และซอยเฉลิมชัยฟากเหนือ ด้านตะวันตก จดซอยกาญจนาภิเษกฟากตะวันออก และทางหลวงแผ่นดินหมายเลข ๓๓๗๔ ฟากตะวันออกบริเวณที่๓ หมายความว่า(๑) พื้นที่ในบริเวณ ด้านเหนือ จดเส้นขนานระยะ ๕๐ เมตร กับคลองบางสะพานใหญ่ ฝั่งใต้ ด้านตะวันออก จดเส้นขนานระยะ ๑๐๐ เมตรกับศูนย์กลางถนนร่วมใจ ฟากตะวันตก ด้านใต้ จดทางหลวงชนบทปข ๑๐๓๕ เพชรเกษม - ฝ่ายท่า ฟากเหนือ ด้านตะวันตกจดเส้นขนานระยะ ๑,๓๐๐ เมตร กับศูนย์กลางถนนหลักเมือง ฟากตะวันตก(๒) พื้นที่ในบริเวณ ด้านเหนือ จดทางหลวงชนบท ปข ๑๐๓๕ เพชรเกษม - ฝ่ายท่า ฟากใต้เขาม้าร้องเส้นขนานระยะ ๒๐๐ เมตร กับศูนย์กลางทางหลวงชนบท ปข ๑๐๓๕ เพชรเกษม -ฝ่ายท่า ฟากใต้ และซอยเฉลิมชัย ฟากใต้ ด้านตะวันออกจดเส้นขนานระยะ ๔๐๐ เมตร กับศูนย์กลางทางหลวงแผ่นดินหมายเลข ๓๓๗๔ ฟากตะวันออก ด้านใต้ จดเส้นขนานระยะ ๑๐๐ เมตร กับศูนย์กลางถนนสวนไทยนครฟากใต้ ถนนต้นไทร ฟากเหนือ และถนนม้าร้อง - ไทรหงส์ ฟากเหนือ ด้านตะวันตก จดถนนเขาตะล่อม ฟากตะวันออกทั้งนี้ ยกเว้นบริเวณสุสานจีน วัดเขาตะล่อมวัดถ้ำม้าร้อง เขาระเบิด เขาม้าร้อง และที่ทำการองค์การบริหารส่วนตำบลพงศ์ประศาสน์(๓) พื้นที่ในบริเวณ ด้านเหนือ จดเส้นขนานระยะ ๕๐ เมตร กับคลองบางสะพานใหญ่ ฝั่งใต้ ด้านตะวันออก จดเส้นขนานระยะ ๕๐ เมตรกับคลองบางสะพานใหญ่ ฝั่งตะวันตก ด้านใต้ จดเส้นขนานระยะ๕๐ เมตร กับคลองบางสะพานใหญ่ ฝั่งเหนือ ด้านตะวันตกจดเส้นขนานระยะ ๕๐ เมตร กับคลองบางสะพานใหญ่ ฝั่งตะวันออกบริเวณที่๔ หมายความว่า(๑) พื้นที่ในบริเวณ ด้านเหนือ จดเส้นขนานระยะ ๕๐ เมตร กับคลองบางสะพานใหญ่ ฝั่งใต้วัดทุ่งมะพร้าว โรงเรียนวัดทุ่งมะพร้าว ทางหลวงชนบท ปข ๑๐๓๕ เพชรเกษม - ฝ่ายท่าฟากใต้ ถนนม้าร้อง - ไทรหงส์ ฟากใต้ และถนนต้นไทร ฟากใต้ ด้านตะวันออก จดเส้นขนานระยะ ๑,๓๐๐ เมตร กับศูนย์กลางถนนหลักเมืองฟากตะวันตก ถนนเขาตะล่อม ฟากตะวันตก และทางหลวงแผ่นดินหมายเลข ๓๓๗๔ ฟากตะวันตก ด้านใต้ จดแนวเส้นตรงที่ต่อจากเส้นที่ลากผ่านระหว่างจุดที่อยู่บนทางหลวงแผ่นดินหมายเลข๓๓๗๔ ที่จุดซึ่งอยู่ห่างจากทางหลวงชนบท ปข ๑๐๓๕ ฟากตะวันตก ไปทางทิศตะวันตกเฉียงใต้ตามแนวทางหลวงแผ่นดินหมายเลข๓๓๗๔ เป็นระยะ ๓,๕๐๐ เมตร กับจุดที่อยู่บนศูนย์กลางเขตทางรถไฟสายใต้ไปทางทิศตะวันตกเฉียงใต้ตามแนวเขตทางรถไฟสายใต้เป็นระยะ ๔,๐๐๐ เมตรไปทางทิศตะวันตกจนบรรจบกับแนวเขตป่าสงวนแห่งชาติ ป่าพุน้ำเค็ม ด้านตะวันตกจดแนวเส้นแบ่งเขตตำบลระหว่างตำบลพงศ์ประศาสน์กับตำบลทองมงคลและแนวเขตป่าสงวนแห่งชาติ ป่าพุน้ำเค็มทั้งนี้ ยกเว้นสำนักสงฆ์ทุ่งกระต่ายวัดทุ่งมะพร้าว โรงเรียนบ้านห้วยแก้ว โรงเรียนบ้านทุ่งมะพร้าว และเขาพริก(๑) พื้นที่ในบริเวณ ด้านเหนือ จดเส้นขนานระยะ ๕๐ เมตร กับคลองบางสะพานใหญ่ ฝั่งใต้เส้นขนานระยะ ๕๐ เมตร กับคลองปากปิด ฝั่งตะวันตกและฝั่งตะวันออก ด้านตะวันออก จดเส้นขนานระยะ ๕๐ เมตรกับที่สาธารณะเลียบชายฝั่งอ่าวไทย ด้านใต้จดแนวเขตเส้นตรงที่ลากผ่านระหว่างจุดที่อยู่บนศูนย์กลางเขตทางรถไฟสายใต้ที่จุดซึ่งอยู่ห่างจากทางหลวงชนบท ปข ๑๐๓๕ เพชรเกษม - ฝ่ายท่าตัดกับเขตทางรถไฟสายใต้ ไปทางทิศตะวันตกเฉียงใต้ตามแนวเขตทางรถไฟสายใต้เป็นระยะ ๔,๐๐๐เมตร กับจุดที่อยู่บนศูนย์กลางทางหลวงแผ่นดินหมายเลข ๓๓๗๔ ที่จุดซึ่งอยู่ห่างจากทางหลวงชนบทปข ๑๐๓๕ เพชรเกษม - ฝ่ายท่า บรรจบกับทางหลวงแผ่นดินหมายเลข ๓๓๗๔ ฟากตะวันตกไปทางทิศตะวันตกเฉียงใต้ตามแนวทางหลวงแผ่นดินหมายเลข ๓๓๗๔ เป็นระยะ ๓,๕๐๐เมตร ไปทางทิศตะวันออกจนบรรจบกับเส้นขนานระยะ ๑,๐๐๐เมตร กับชายฝั่งอ่าวไทย ด้านตะวันตกจดทางหลวงแผ่นดินหมายเลข ๓๓๗๔ ฟากตะวันออก เส้นขนานระยะ ๑๐๐ เมตรกับศูนย์กลางถนนสวนไทยนคร และเส้นขนานระยะ ๔๐๐ เมตรกับศูนย์กลางทางหลวงแผ่นดินหมายเลข ๓๓๗๔ ฟากตะวันออก(๒) พื้นที่ในบริเวณ ด้านเหนือ จดเส้นขนานระยะ ๕๐ เมตร กับคลองบางสะพานใหญ่ ฝั่งใต้ ด้านตะวันออก จดเส้นขนานระยะ ๕๐ เมตรกับคลองบางสะพานใหญ่ ฝั่งตะวันตก ด้านใต้ จดเส้นขนานระยะ๕๐ เมตร กับคลองบางสะพานใหญ่ ฝั่งเหนือ ด้านตะวันตกจดเส้นขนานระยะ ๒๐๐ เมตร กับศูนย์กลางทางหลวงแผ่นดินหมายเลข ๓๓๗๔ ฟากตะวันออกและเส้นขนานระยะ ๕๐ เมตร กับคลองบางสะพานใหญ่ ฝั่งตะวันออกบริเวณที่๕ หมายความว่า(๑) พื้นที่ในบริเวณ ที่ดินบริเวณฝั่งใต้คลองบางสะพานใหญ่ ซึ่งเป็นเส้นขนานระยะ ๕๐ เมตร กับคลองบางสะพานใหญ่เริ่มต้นจากเส้นแบ่งเขตระหว่างตำบลทองมงคลกับตำบลพงศ์ประศาสน์ ฟากตะวันออกไปทางทิศตะวันออกและทิศตะวันออกเฉียงใต้ ตามแนวคลองบางสะพานใหญ่จนบรรจบกับเส้นขนานระยะ ๕๐ เมตร กับที่สาธารณะชายฝั่งอ่าวไทย ฟากตะวันตก และที่ดินบริเวณ๒ ฝั่ง ซึ่งเป็นเส้นขนานระยะ ๕๐ เมตร กับคลองปากปิด ทั้งนี้ ยกเว้นวัดทุ่งมะพร้าว(๒) พื้นที่ในบริเวณ ที่ดินบริเวณเส้นขนานระยะ ๕๐เมตร กับที่สาธารณะเลียบชายฝั่งอ่าวไทย ฟากตะวันตก เริ่มต้นจาก เส้นขนานระยะ ๕๐เมตร กับคลองบางสะพานใหญ่ ฝั่งใต้ ไปทางทิศตะวันตกเฉียงใต้ตามแนวที่สาธารณะเลียบชายฝั่งอ่าวไทยจนบรรจบกับเส้นตรงที่ลากผ่านระหว่างจุดซึ่งอยู่บนศูนย์กลางเขตทางรถไฟสายใต้ที่จุดซึ่งอยู่ห่างจากทางหลวงชนบท ปข ๑๐๓๕ เพชรเกษม - ฝ่ายท่าตัดกับเขตทางรถไฟสายใต้ ไปทางทิศตะวันตกเฉียงใต้ตามแนวเขตทางรถไฟสายใต้เป็นระยะ ๔,๐๐๐เมตร กับจุดที่อยู่บนทางหลวงแผ่นดินหมายเลข ๓๓๗๔ ที่จุดซึ่งอยู่ห่างจากทางหลวงชนบทปข ๑๐๓๕ เพชรเกษม - ฝ่ายท่า บรรจบกับทางหลวงแผ่นดินหมายเลข ๓๓๗๔ ฟากตะวันตกไปทางทิศตะวันตกเฉียงใต้ตามแนวทางหลวงแผ่นดินหมายเลข ๓๓๗๔ เป็นระยะ ๓,๕๐๐เมตร ไปทางทิศตะวันออกจนบรรจบกับเส้นขนานระยะ ๑,๐๐๐เมตร กับชายฝั่งอ่าวไทย(๓) พื้นที่ในบริเวณ เขาพริก เขาม้าร้องและเขาระเบิดทั้งนี้ ตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึง ร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุข้อ ๕ ภายในบริเวณที่ ๒ ห้ามมิให้บุคคลใดก่อสร้างอาคารดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซสถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) ไซโลเก็บผลิตผลทางการเกษตร(๙) กำจัดมูลฝอย(๑๐) ซื้อขายเศษวัสดุข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ สถานที่เก็บก๊าซและห้องบรรจุก๊าซ ตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕)สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗) โรงฆ่าสัตว์(๘) กำจัดมูลฝอยข้อ ๗ ภายในบริเวณที่ ๔ห้ามมิให้บุคคลใดก่อสร้างอาคาร ดังต่อไปนี้(๑) โรงงานตามกฎหมายว่าด้วยโรงงาน(๒) สถานที่บรรจุก๊าซ และสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๓)สถานที่ที่ใช้ในการเก็บน้ำมันเชื้อเพลิงจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) จัดสรรที่ดินเพื่อประกอบอุตสาหกรรม(๕) จัดสรรที่ดินเพื่อประกอบพาณิชยกรรมเว้นแต่เป็นการจัดสรรที่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๖)การอยู่อาศัยหรือประกอบพาณิชยกรรมประเภทอาคารขนาดใหญ่(๗)การอยู่อาศัยหรือประกอบพาณิชยกรรมประเภทห้องแถว บ้านแถว หรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) การอยู่อาศัยประเภทห้องชุด อาคารชุดหรือหอพักถ้ามีการก่อสร้างอาคารตามกฎหมายว่าด้วยการจัดสรรที่ดินเพื่อประกอบพาณิชยกรรมตาม(๕) และเพื่อการอยู่อาศัยหรือประกอบพาณิชยกรรมประเภทห้องแถว บ้านแถว หรือตึกแถวตาม (๗) ดำเนินการอยู่ในการจัดสรรที่ดินเพื่อการอยู่อาศัยโครงการเดียวกันต้องก่อสร้างอาคารเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดข้อ ๘ ภายในบริเวณที่ ๕เจ้าของหรือผู้ครองครอบที่ดินโดยชอบด้วยกฎหมายให้ก่อสร้างอาคารเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม การอยู่อาศัยการเกษตรกรรมหรือที่เกี่ยวข้องกับการเกษตรกรรมการสาธารณูปโภคและสาธารณูปการหรือสาธารณประโยชน์เท่านั้นห้ามมิให้บุคคลใดก่อสร้างอาคาร ดังต่อไปนี้(๑) จัดสรรที่ดินเพื่อการอยู่อาศัย(๒) เลี้ยงม้า โค กระบือ สุกร แพะ แกะ ห่าน เป็ดไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๓) การอยู่อาศัยประเภทอาคารขนาดใหญ่(๔) การอยู่อาศัยประเภทห้องแถว บ้านแถวหรือตึกแถว(๕) การอยู่อาศัยประเภทห้องชุด อาคารชุดหรือหอพักการก่อสร้างอาคารริมฝั่งแม่น้ำ ลำคลองหรือแหล่งน้ำสาธารณะ ต้องมีที่ว่างตามแนวขนานริมฝั่งตามสภาพธรรมชาติของแม่น้ำลำคลอง หรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ หรือการสาธารณูปโภค และระยะที่เกิน ๖เมตร ถึง ๑๕ เมตร ห้ามก่อสร้างอาคารสูงเกิน ๘ เมตรการก่อสร้างอาคารริมชายฝั่งทะเลต้องมีที่ว่างตามแนวขนานริมชายฝั่งทะเลไม่น้อยกว่า ๑๕ เมตร และระยะที่เกิน ๑๕ เมตรถึง ๓๐ เมตร ห้ามก่อสร้างอาคารสูงเกิน ๘ เมตรข้อ ๙ ภายในบริเวณพื้นที่กำหนดไว้ตามข้อ ๔ ข้อ ๕ข้อ ๖ ข้อ ๗ และข้อ ๘ ห้ามมิให้บุคคลใดดัดแปลง ใช้หรือเปลี่ยนการใช้อาคารใด ๆให้เป็นอาคารชนิด หรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ข้อ ๗ และข้อ ๘ข้อ ๑๐ อาคารที่มีอยู่แล้วในพื้นที่ที่กำหนดตามข้อ๔ ข้อ ๕ ข้อ ๖ ข้อ ๗ และข้อ ๘ ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ ข้อ ๗ และข้อ ๘ข้อ ๑๑ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๑๒ ให้นายกองค์การบริหารส่วนตำบลพงศ์ประศาสน์รักษาการตามข้อบัญญัตินี้ประกาศณ วันที่ ๕ กรกฎาคม พ.ศ. ๒๕๕๓มลตรีพรมศิลานายกองค์การบริหารส่วนตำบลพงศ์ประศาสน์[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลพงศ์ประศาสน์เรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่เขตองค์การบริหารส่วนตำบลพงศ์ประศาสน์ อำเภอบางสะพานจังหวัดประจวบคีรีขันธ์ พ.ศ. ๒๕๕๓(ดูข้อมูลจากภาพกฎหมาย)ปริยานุช/ผู้จัดทำ๒๙กันยายน ๒๕๕๓นันท์นภัสร์/ตรวจ๒๙กันยายน ๒๕๕๓[๑]ราชกิจจานุเบกษา เล่ม ๑๒๗/ตอนพิเศษ ๑๑๑ ง/หน้า ๘๘/๒๐ กันยายน ๒๕๕๓